《书新堂》
宋代·唐庚

叠茅重苇一堂新，设榻聊安簿领身。落枕不知莺树晓，污书长领燕泥春。

狱官何预青苗事，野意新便白葛巾。能向此间时得趣，何须分外拜车尘。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。